Esbjerg: En stork spankulerede roligt rundt i en åben forhave til en villa på Lenders Allé i Esbjerg lørdag sidst på eftermiddagen og aftenen.

Det virkede så utroligt, at en del mennesker stimlede sammen ved huset for at opleve det usædvanlige syn og den sjældne fugl, som landede midt i et villakvarter i Danmarks femtestørste by.

- På en tidspunkt var der nok 40-50 mennesker, der stod og kiggede på, fortæller en familiemedlem til husets beboere.

Storken lod sig ifølge beboerne ikke genere af hverken de mange mennesker eller biler.

En repræsentant fra Dyrenes Værn ankom efter en times kørsel, og han fik indfanget storken. Han mente, at den måske havde spist noget giftigt, fortæller beboerne.

Mistanke om, at storken var syg betød, at den blev taget med til yderligere undersøgelser. Den ventes at blive overdraget til foreningen Storkene.dk